### Resumé

Teknisk Udvalg har gennemført byrumsforsøg ved [adresse] for at afprøve byliv, byrum og trafikafvikling. Erfaringerne skal bruges til at udvikle et grønnere byrum, som byrådet har afsat midler til i anlægsbudgettet 2024–2027. Der søges anlægsbevilling til udvikling af et samlet skitseforslag af byrummet.

### Sagsfremstilling

Teknisk Udvalg har i en periode på to år gennemført midlertidige byrumsforsøg på arealet i tilknytning til [adresse] i Vejle. Formålet har været at afprøve og indsamle erfaringer med forskellige typer byrum, byliv og fællesskabsaktiviteter for at afdække, hvordan området bedst kan udvikles fremover. Som en del af afprøvningerne er der desuden foretaget observationer af trafikafviklingen i området for at belyse, hvordan ændringerne i byrum og vejforløb har påvirket trafikafviklingen.

Byrumsafprøvningerne havde samtidig til formål at skabe et attraktivt og aktivt område, mens byggearbejdet på den gamle Anders Nilsson stod på. Erfaringerne skal danne grundlag for det videre arbejde med anlæggelsen af grønne arealer, herunder beplantning af træer, ved det nye udvidede [adresse], som byrådet har afsat 5.395.000 kr. til i anlægsbudgettet for 2024-2027.

Afprøvningerne fandt sted fra september 2023 til september 2025 i dialog med erhvervsdrivende, beboere og andre lokale aktører. Evalueringen viser, at byrumsafprøvningerne generelt er positivt modtaget. Grønne områder, siddepladser, børnevenlige elementer og mindre biltrafik har øget byrummets kvalitet og aktivitet. Evalueringen peger dog på udfordringer med ulovlig parkering og manglende tydelighed i trafikafviklingen under de midlertidige byrumsafprøvninger.

Det foreslås, at der på baggrund af erfaringerne udarbejdes et samlet skitseforslag for det udvidede byrum ved [adresse], herunder koblingen til det eksisterende torv samt gaderummet langs [adresse].

### Økonomi

![Et billede, der indeholder tekst, skærmbillede, Font/skrifttype, linje/rækkeAI-genereret indhold kan være ukorrekt.](data:image/jpeg;base64...)

Figur 1 - Ny/ændring af anlægsbevilling

![Et billede, der indeholder tekst, skærmbillede, Font/skrifttype, nummer/talAI-genereret indhold kan være ukorrekt.](data:image/jpeg;base64...)
Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**
Sagen medfører, at der gives anlægsbevilling og tillægsbevilling i 2026 på 0,4 mio. kr. til udvikling af et samlet skitseforslag for det udvidede byrum ved [adresse], herunder koblingen til det eksisterende torv samt gaderummet langs [adresse]. Udgiften finansieres af det til formålet afsatte budget i 2027. Forskydning mellem årene sker via kassen.

**Høring**
Centralt Budget har ingen bemærkninger af bevillingsmæssig karakter.

### Klima og resiliensvurdering

Udvikling af byrum med træer og grønne arealer kan være afgørende for at forbedre luftkvaliteten, styrke byens biodiversitet og bidrage til klimaregulering. Skitseforslaget udarbejdes med fokus på materialer, der prioriterer bæredygtighed og lang holdbarhed.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 4. november 2025, punkt 194:

**at** de bevillingsmæssige konsekvenser godkendes, jf. bevillingsskema under afsnittet økonomi.

####

#### Beslutning fra Teknisk Udvalg, den 4. november 2025, punkt 194:

Anbefalet.

Claus Dahl og Kim Klausen var fraværende.

####

#### Beslutning fra Økonomiudvalget, den 17. november 2025, punkt 277:

Anbefales.

Holger Hansen stemmer nej, idet han mener at omkostninger bør pålægges bygherre.
Claus Dahl tog forbehold for sin stillingtagen til byrådets behandling af sagen.

Fraværende: Michael Østergaard.

### Beslutning

Godkendt.

Holger Hansen, Frederikke Jørgensen samt Jenny Nørgaard stemte nej, idet de mener at omkostninger bør pålægges bygherre.

Fraværende: Selma Thorsen, I stedet mødte Kenn Christensen.

Fraværende: Iver Knudsen, I stedet mødte Frederik Knudsen.

Fraværende: Sille Friis.